सरकारी इंजीनियरिंग कॉलेजों को मिलेंगे 294 प्रोफेसर
प्रदेश के सरकारी इंजीनियरिंग व पॉलिटेक्निक कॉलेजों को नए साल में 294 शिक्षक मिलेंगे। शिक्षकों की कमी से जूझ रहे इन संस्थानों में प्रोफेसर, एसोसिएट प्रोफेसर, असिस्टेंट प्रोफेसर, विभागाध्यक्ष समेत अन्य पदों पर जल्द ही भर्ती होगी। छत्तीसगढ़ लोक सेवा आयोग (पीएससी) ने भर्ती परीक्षा के लिए अधिसूचना जारी कर दी है। आवेदन की प्रक्रिया 15 जनवरी से शुरू होगी।
रायपुर, बिलासपुर और जगदलपुर में तीन सरकारी इंजीनियरिंग कॉलेज हैं। जबकि 28 पॉलिटेक्निक कॉलेज हैं। इंजीनियरिंग कॉलेजों में करीब साढ़े सात सौ विद्यार्थी हर साल दाखिला लेते हैं, जबकि पॉलिटेक्निक कॉलेजों में सीटों की संख्या करीब चार हजार है। इनके मुकाबले यहां नियमित शिक्षकों की कमी है। अतिथि व संविदा शिक्षकों की मदद से पढ़ाई होती है। शिक्षकों की भर्ती की मांग लगातार उठते रही है। अब पीएससी से भर्ती की प्रक्रिया शुरू होने जा रही है। सिविल, मैकेनिकल, इलेक्ट्रिकल, इलेक्ट्रॉनिक्स एंड टेलीकम्युनिकेशन, माइनिंग, सूचना प्रौद्योगिकी, गणित समेत अन्य विषयों के लिए भर्ती होगी।
प्रोफेसर, एसोसिएट प्रोफेसर, असिस्टेंट प्रोफेसर समेत अन्य के लिए आवेदन ऑनलाइन माध्यम से ही भरे जाएंगे।
15 जनवरी से 13 फरवरी तक यह आवेदन स्वीकार किए जाएंगे। अधिकारियों ने बताया कि किसी भी प्रकार के मैनुअल और डाक से भेजे गए आवेदन पत्र स्वीकार नहीं किए जाएंगे। ऑनलाइन आवेदन से संबंधित जानकारी वेबसाइट psc.cg.gov.in पर अपलोड की गई है।
hin_Deva hin_Deva hin_Deva hin_Deva hin_Deva